מיסוי הקטנת הון המניות של חברה

נישום, בעל מניות בחברת מעטים, חייב כסף לחברה שבשליטתו.

השאלות הן:

1. כיום, לאחר התיקון בחוק החברות, המאפשר לחברה לקנות את מניותיה - האם יכול בעל המניות למכור חלק ממניותיו בחברה לחברה עצמה (רכישה עצמית של מניות); וזאת - ללא פירוק החברה, כי אין הוא מוכר את כל המניות אלא רק חלק מהן, והחברה ממשיכה לפעול כרגיל ?

2. האם בכך יכול בעל המניות לסלק את יתרת החובה שלו בחברה ללא תשלום מס על מכירת מניותיו לחברה ?

יניב גבריאל משיב:

ככלל, מניה היא "נכס" כהגדרתו בסעיף 88 ל"פקודת מס הכנסה (נוסח חדש), התשכ"א-1961" [להלן - "הפקודה"].

כפועל יוצא מכך, וכהמשך ישיר של הנאמר עד כה - תחויב מכירת המניה בתשלום מס רווח הון לפי החלקים אשר בפקודה: חלק "ה", או חלק "ה2".

עם זאת, הפחתת נטל המס בשל מכירת המניה האמורה (או ביטול נטל המס בכלל), אפשרית, בין השאר, בעשר החלופות דלהלן:

n חלופה א' -

קביעת סכום תמורה נמוך מעלות המניה (יצירת "הפסד הון")(1).

n חלופה ב' -

במניה, שנרכשה לאחר 1.1.1994 - על פי רוב, קבלת פטור מלא מתשלום מס רווח הון(2).

n חלופה ג' -

במניה, שנרכשה לפני 1.1.1994 - קבלת פטור חלקי מתשלום מס רווח הון(2).

n חלופה ד' -

במניה, שנרכשה לפני 31.3.1961 - תשלום מס רווח הון בשיעור מופחת(3).

n חלופה ה' -

בחברה, שבה קיימים "רווחים ראויים לחלוקה" - תשלום מס רווח הון בשיעור מופחת(4).

n חלופה ו' -

בבעל מניות שהוא "עולה חדש" - קבלת פטור מלא מתשלום מס רווח הון(5).

n חלופה ז' -

במכירת מניה, שבה קיים רכיב של "רווח הון ריאלי", ובהתקיים תנאים מסוימים - תשלום מס רווח הון בשיעור מופחת(6).

n חלופה ח' -

במכירת מניה ב"חברה משפחתית", ובהתקיים תנאים מסוימים - תשלום מס רווח הון בשיעור מופחת(7).

n חלופה ט' -

בהעברת המניה לחברה חדשה, שאינה "איגוד מקרקעין", תמורת זכויות בה, ותשלום דיווידנד מהחברה החדשה לחברה הוותיקה,  ובהתקיים תנאים מסוימים - קבלת פטור מלא מתשלום מס רווח הון במועד העברת המניה(8), וקבלת פטור מלא מתשלום מס חברות בשל חלוקת הדיווידנד(9).

n חלופה י' -

ראיית האירוע כ"הפחתת הון", שבה מבחינים בין שני המצבים: "מצב א' - ביטול מוחלט של חלק מן המניות; מצב ב' - "החזר יחסי" בשל כל מניה. להלן - פירוט כל מצב משני המצבים.

מצב א'  -
ביטול מוחלט של חלק מן המניות

מצב זה נחלק, מהיבטי המס, לשני חלקים:

חלק אחד:

כל מניה היא "נכס" נפרד. לפיכך, ביטול חלק מהמניות מהווה "מכירה" של חלק מהנכסים (מעין "פירוק חלקי"), החייב בתשלום מס רווח הון לפי חלק ה' לפקודה.

חלק שניים:

המניה מהווה את סך כל הזכויות בחברה. לפיכך, ביטול חלק מהמניות נעשה רק לגבי חלק מבעלי המניות.

כפועל יוצא מכך - יש כאן  "מכירה"; שכן, השתנו שיעורי האחזקה בין בעלי המניות. 

עם זאת, אם הביטול החלקי של המניות נעשה אצל כל בעלי המניות באופן שווה, ואם שיעורי האחזקה לא השתנו - הרי אין כאן "מכירה", אלא יש כאן חלוקת דיווידנד או החזר ההשקעה.

מצב ב' - 
"החזר יחסי" בגין כל מניה

מצב זה נחלק, מהיבטי המס, לשני חלקים:

חלק אחד:

ההחזר האמור, אינו מהווה "מכירה" כמשמעותה בסעיף 88 לפקודה; שכן, לא השתנו שיעורי האחזקה בין בעלי המניות ("נכס" לא יצא מרשותם).

באפשרות זו - תיחשב "הפחתת ההון" לחלוקת דיווידנד (עד לסך הרווחים שנצברו בחברה, אשר אפשר לחלקם כדיווידנד); שכן, כלכלית, יש לפנינו חלוקת דיווידנד.

באשר לסכום המופחת מעבר לרווחים שנצברו בחברה - מהווה סכום זה  "החזר חלקי" על ההשקעה במניות; ולפיכך, כל עוד הוא מוחזר בסכומו הנומינלי, לא יחול אירוע מס (שכן, אין מוטל מס על החזר הקרן).

בעיה עשויה להתעורר, כאשר ההחזר נעשה בערכו המתואם למדד. אם כך ייעשה ההחזר - יחויבו במס הפרשי ההצמדה (אלא אם כן יאותו שלטונות המס להעניק הגנה אינפלציונית במסגרת הגדרת "סכום אינפלציוני" שבסעיף 88 לפקודה; לפחות בעניינו של נישום, שחל עליו פרק ב' ל"חוק התיאומים", מכיוון ההשקעה במניות היא "נכס קבוע" אצל נישום זה).

חלק שניים:

ההחזר האמור, מהווה מעין "פירוק חלקי" הכפוף להוראות סעיף 93 לפקודה (דהיינו: קבלת זיכוי חלקי ממס, זקיפה חלקית של "הרווחים הראויים לחלוקה", וכד').  

עם זאת, קיים ספק רב בעניין זה; שכן, לשונו של סעיף 93 לפקודה אינו מתיישב עם "פירוק חלקי" שכזה.

סיכום [של חלופה י']:

היעדר הוראה מפורשת בפקודה(10), בנושא של "הפחתת הון" מאלצת אותנו לנסות לנתח אילו אירועים כלכליים נגרמים בשל פעולות אלה (שהן, לדוגמה: דילול מניות תוך שינוי; אי שינוי בשווי השוק של האחזקה במניות; חלוקת דיווידנד; החזר השקעה; וכו'], ולנסות לקבוע את אירועי המס בהתאם לכלים, שצייד אותנו המחוקק (הגדרת "מכירה", מיסוי הדיווידנד, וכד').

הפניות המשיב:

(1) הגדרת "הפסד הון" בסעיף 88 לפקודה

(2) הגדרת "סכום אינפלציוני חייב" בסעיף 88 לפקודה

(3) סעיף 91(ו) לפקודה

(4) סעיף 94ב לפקודה

(5) סעיף 97(ב) לפקודה

(6) סעיף 91(ה) לפקודה

(7) סעיף 64א(א)(7) לפקודה

(8) סעיף 104א לפקודה

(9) סעיף 126(ב) לפקודה

(10) זולת התייחסות מזערית בסעיף 105א לפקודה

 ____________________________________________________________________
יניב גבריאל, הוא מומחה מס אשר שימש בעבר כיועץ מיוחד לרשות המיסים בישראל בנושאי מיסים ושינויי חקיקה. משמש כמנהל וכבעלים של המכללה למיסים ולחשבונאות. בעל נסיון של כ-20 שנים בתחום ההוראה וממציא שיטות לימוד ייחודיות לכל המקצועות. המכללה למיסים ולחשבונאות נוסדה לפני כ-15 שנים והיא בעלת נסיון עשיר של אלפי בוגרים שנקלטו במשק העבודה, והגיעו לעמדות מפתח, שמהן הם ממשיכים לשלוח תלמידים למכללה למיסים ולחשבונאות. המכללה למיסים ולחשבונאות מציעה מגוון קורסים והשתלמויות בתחום המיסים והחשבונאות כגון:
חשב שכר בכיר   |   חשב שכר   |   מחשוב שכר   |   מרתון לנכשלים בחשבות שכר   |   חשבונאי פיננסי   |   הכשרה מעשית למנהלי חשבונות   |   הצהרות הון   |   אמנות הדיון במס הכנסה   |   מרתון לנכשלים בייעוץ מס   |   מיסוי מקרקעין   |   מס ערך מוסף   |   ביטוח לאומי   |   דיני עבודה   |   יועצי מס   |   חשבונאי בכיר מדופלם   |   ניתוח דוחות כספיים   |   הנהלת חשבונות סוג 2 + 1   |   הנהלת חשבונות סוג 3   |   תכנון מס בפרישה   |   ביקורת פנימית   |   חשבים ומנהלי כספים   |   תמחיר תקציב ובקרה   |   ניהול עסקי   |   העצמה ויזמות עסקית   |   ניהול עמותות ומלכ"רים   |   ניהול תקציב משפחתי   |   הכשרת מאמנים עסקיים   |   השבחת חברות   |   מיסוי שוק ההון   |   ניהול סיכונים   |   הכשרת דירקטורים   |   הכשרת מנהלים   |   חשיבה עסקית   |   ניהול עסקים   |   ניהול משאבי אנוש   |   תכנוני מס   |   ניהול ספרים   |   מיסוי עסקאות קומבינציה   |   מיסןי היחיד   |   יסודות ודיני ביטוח   |   כלכלה   |   חשבונאות   |   סטטיסטיקה   |   מימון   |   ביטוח פנסיוני   |   ניתוח ניירות ערך   |   ביטוח רכוש   |   ביטוח תאונות   |   ביטוח ימי   |   סוגי רישיונות  |   כלכלה  |   חשבונאות   |   סטטיסטיקה ומימון  |   דיני ניירות ערך ואתיקה מקצועית   |   בחינה מקצועית א'  |   בחינה מקצועית ב'  |   סוגי רישיונות  |   תגיות   |   מפת האתר   |   
לפרטים נוספים ולהרשמה ניתן לפנות בטלפון (רב קווי) 1-700-700-088 או להיכנס לכתובת המכללה באינטרנט : www.taxcollege.co.il